Ayen icudden timetti ɣer tayeḍ d ayen tesεa s umata di tutlayt-is , neɣ d yizumalnniḍen itt-id yessebyinen, ihi timetti tettmeslay s wudem alqayan ɣef temsal iceɣben agdud, yakk timettiyin ledɣa timetti taqbaylit tcudd ɣer tsekla, tettmeslay s yiles ufṣiḥ tessexdam iwayen neqqar inzan d temseεraq di tudert n yal ass ; neεreḍ ad d-nessebyen adeg n yinzi di tmetti taqbaylit d wamek i t-nesseqdac seg yiles ɣer wayeḍ, maci d wagi kan i yesεa yinzi imi tawuri-is tesεa azal ameqqran ɣer yimaziɣen ; ula d azal n yinzi yeqqim d azamul teddrent-id yimdanen, diɣen yettara yinzi imdanen ad d-sugnen ayen yellan deg wallaɣ-nsen d wagi i yettağğan timetti ad tnerni diɣen ad d-ifruri mebla ma nettu timseεraq am yinzan sεant tihuska i yettağğan amdan ad yuɣal ɣer tsekla tamaziɣt Mkal tamsalt tesεa tagnit-is deg-s nettawi-d kra n yinzan i yeddan d temsalt i yeḍran di tudert n yal ass, d inzi i yessezdigen tameslayt n umdan, mkul awal s wazal-is, Ula d timseεraq sεant adeg di tmeslayt n umdan yesseqdac-iten deg waṭas n tegnatin; ilaq timetti ad d-teḥyu ayen tesεa di tsekla-is, ilaq amdan ad yessin ṣṣenf-agi n tsekla deg yidles i yessen di tudert-is n yal ass, axater d ayen i d-ğğan yimezwura, ḥudren fell-as, ilaq aseḥbiber-agi ad imud iɣallen-is ɣer tisuta id-yettnekkaren ,